# Beowulf (Wyatt)/Beowulf 33

XXXIII.
Ðā se gæst ongan glēdum spīwan, beorht hofu bærnan; bryne-lēoma stōd eldum on andan; nō ðǣr āht cwices 2315lāð lyft-floga lǣfan *wolde.Fol. 181b. Wæs þæs wyrmes wīg wīde gesȳne, nearo-fāges nīð nēan ond feorran, hū se gūð-sceaða Gēata lēode hatode ond hȳnde. Hord eft gescēat, 2320dryht-sele dyrnne, ǣr dæges hwīle; hæfde land-wara līge befangen, bǣle ond bronde; beorges getrūwode, wīges ond wealles; him sēo wēn gelēah. Þā wæs Bīowulfe brōga gecȳðed 2325snūde tō sōðe, þæt his sylfes hām, bolda sēlest, bryne-wyhnum mealt, gif-stōl Gēata. Þæt ðām gōdan wæs hrēow on hreðre, hyge-sorga mǣst; wēnde se wīsa, þæt hē Wealdende 2330ofer ealde riht, ēcean Dryhtne, bitre gebulge; brēost innan wēoll þēostrum geþoncum, swā him geþȳwe ne wæs. Hæfde līg-draca lēoda fæsten, ēa-lond ūtan, eorð-weard ðone, 2335glēdum forgrunden; him ðæs gūð-kyning, Wedera þīoden, wræce leornode. Heht him þā gewyrcean wīgendra hlēo eall-īrenne, eorla dryhten, wīg-bord wrætlīc; *wisse hē gearwe, Fol. 182a. ​2340þæt him holt-wudu he[lpan] ne meahte, lind wið līge. Sceolde lǣn-daga. æþeling ǣr-gōd ende gebīdan, worulde līfes, ond se wyrm somod, þēah ðe hord-welan hēolde lange. 2345Oferhogode ðā hringa fengel, þæt hē þone wīd-flogan weorode gesōhte, sīdan herge; nō hē him þā sæcce ondrēd, ne him þæs wyrmes wīg for wiht dyde, eafoð ond ellen, forðon hē ǣr fela, 2350nearo nēðende, nīða gedīgde, hilde-hlemma, syððan hē Hrōðgāres, sigor-ēadig secg, sele fǣlsode, ond æt gūðe forgrāp Grendeles mǣgum lāðan cynnes. Nō þæt lǣsest wæs 2355hond-gemōt, þǣr mon Hygelāc slōh, syððan Gēata cyning gūðe rǣsum, frēa-wine folca Frēs-londum on, Hrēðles eafora, hioro-dryncum swealt bille gebēaten; þonan Bīowulf cōm 2360sylfes cræfte, sund-nytte drēah; hæfde him on earme *[āna] þrittigFol. 182b. hilde-geatwa, þā hē tō holme [st]āg. Nealles Hetware hrēmge þorf[t]on ​fēðe-wīges, þe him foran ongēan 2365linde bǣron; lȳt eft becwōm fram þām hild-frecan hāmes nīosan. Oferswam ðā sioleða bigong sunu Ecgðēowes, earm ān-haga, eft tō lēodum, þǣr him Hygd gebēad hord ond rīce, 2370bēagas ond brego-stōl; bearne ne trūwode, þæt hē wið æl-fylcum ēþel-stōlas healdan cūðe, ðā w«s Hygelāc dēad. Nō dȳ ǣr fēa-sceafte findan meahton æt ðām æðelinge ǣnige ðinga, 2375þæt hē Heardrēde hlāford wǣre, oððe þone cynedōm cīosan wolde; hwæðre hē hine on folce frēond-lārum hēold, ēstum mid āre, oð ðæt hē yldra wearð, Weder-Gēatum wēold. Hyne wræc-mæcgas 2380ofer sǣ sēhtan, suna Ōhteres; hæfdon hȳ forhealden helm Scylfinga, þone sēlestan sǣ-cyninga, þāra ðe in Swīo-rīce sinc brytnade, mǣrne *þēoden. Him þæt tō mearce wearð;Fol. 183.a 2385hē þǣr orfeorme feorh-wunde hlēat sweordes swengum, sunu Hygelāces. Ond him eft gewāt Ongenðīoes bearn hāmes nīosan, syððan Heardrēd læg, lēt ðone brego-stōl Bīowulf healdan, 2390Gēatum wealdan; þæt wæs gōd cyning.
* ↑ 2325. MS. ‘him’ (so Wülcker); Conybeare ‘hām.’
* ↑ 2340. MS. defective at corner.
* ↑ 2241. MS. ‘þend’; Kemble ‘lǣn.’ Cf. l. 2591.
* ↑ 2347. MS. ‘þa’ (= þām). Wūlcker retains the MS. reading and defends it in a note, which one can only suppose to be a misprint: “Da on mit dat. ebenso wie mit accus. verbunden wird.” Sæcc is fem. (Sievers § 258. 1).
* ↑ 2356. Zupitza ‘guðe-ræsum.’ Not one of the sixty odd compounds of gūð is formed in this way.
* ↑ 2361. MS. defective at corner, here and in two following lines. Zupitza ‘. . . xxx.’ Grein’s emendation.
* ↑ 2377. MS. ‘hi’ (= him); Thorpe ‘hine.’
* ↑ 2383. MS. “ðe ðe,’ the first at the end of a line, the second at the beginning of the next.
* ↑ 2385. Grein ‘on feorme’; Möller ‘for feorme’ (so Heyne 5).